Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 430

2. Irányítja a vezetése alá tartozó intézmény szervezeti egységeit és közreműködik a működtetéséhez szükséges személyi feltételek megteremtésében A bölcsődei szakgondozó legyen képes: — megszervezni a bölcsőde egészének napi munkáját, kialakítani a nyugodt csoportos életet biztosító napirendet, a gyermekotthonok 24 órai napirendjét, ezeken belül a speciális programok beépítését, — alkalmazni a munkaügyi, munkaszervezési, az intézmények gazdálkodásával, üzemeltetésével kapcsolatos előírásokat, — megteremteni a gondozás-nevelés személyi feltételeit, meghatározni az alapfeladatoknak megfelelő szakmai felkészültségű munkatársi létszámot, — emelni a szakdolgozók felkészültségének színvonalát, szervezni és végezni a beosztott gondozónők képzését, továbbképzését a csecsemő és a kisgyermek egészséges szomatikus és pszichés fejlődése érdekében, — biztosítani, ha kell átcsoportosítással is az új feladatokhoz szükséges szakembereket, — elősegíteni az új munkatársak beilleszkedését, — meghatározni az egyes dolgozók feladatait és elkészíteni az egyes munkaköri leírásokat, összehangolni a különböző szakterületeket képviselő dolgozók munkáját, — szempontokat kidolgozni új bölcsődei szolgáltatások bevezetéséhez, — segíteni az optimális munkahelyi légkör, a harmonikus munkatársi kapcsolat kialakulását, — felismerni, feltárni, kezelni a munkahelyi konfliktusokat, feltárni a fluktuáció okait, irányait, — jó munkaszervezéssel megelőzni munkatársai szellemi, idegi, fizikai túlterhelését, — alkalmazni a vezetés lélektani ismereteit, kiválasztani és alkalmazni a feladathoz illeszthető, az intézményben dolgozók interperszonális kapcsolataiban megfelelő hatékony vezetői stílust, 2001/149. szám — megszervezni, levezetni a különböző típusú értekezleteket, egyéni és szolgálati beszélgetéseket, racionális döntéseket hozni, — alkalmazni az ellenőrzés, értékelés, ösztönzés, felelősségre vonás objektív módszereit, — véleményezni a beosztottak szakmai tevékenységét.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes